**Dôvodová správa**

**A. Všeobecná časť**

Návrh zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov sa predkladá ako iniciatívny materiál.

Predložený návrh zákona obsahuje úpravu a doplnenie prechodných ustanovení vzhľadom na skúsenosti získané z aplikačnej praxe. Novelizáciou zákona dochádza k predĺženiu prechodného obdobia, po skončení ktorého vznikne organizáciám cestovného ruchu povinnosť preukazovať každoročne splnenie podmienok podľa § 14 ods. 1 zákona s cieľom napomôcť organizáciám čeliť nepriaznivým dôsledkom pandémie COVID-19.

Doplnenie prechodného ustanovenia § 31e zákona reaguje na mimoriadnu situáciu spojenú pandémiou COVID-19 a umožňuje pri výpočte výšky poskytnutej dotácie organizáciám cestovného ruchu zo strany Ministerstva dopravy a výstavby Slovenskej republiky v rokoch 2022 a 2023 vychádzať zo súhrnných údajov o vybraných členských príspevkoch a súhrnnej hodnoty vybratej dane za ubytovanie v roku 2019 pri tých organizáciách cestovného ruchu, u ktorých hodnota výberu dane za ubytovanie a/alebo hodnota vybraných členských príspevkov v rokoch 2020 a 2021 nedosiahli hodnoty dosiahnuté v roku 2019.

Taktiež sa do zákona vkladá § 27j, ktorého podstatou je vytvorenie legislatívneho rámca pre tvorbu schém štátnej pomoci a pomoci „de minimis“ pre podporu podnikov v odvetví cestovného ruchu, ktorých účelom je znížiť negatívne dopady pandémie ochorenia COVID-19.

Návrh zákona má negatívny vplyv na rozpočet verejnej správy a pozitívny vplyv na podnikateľské prostredie. Návrh nemá sociálne vplyvy, vplyv na životné prostredie, vplyv na informatizáciu spoločnosti, vplyv na služby verejnej správy pre občana ani vplyv na manželstvo, rodičovstvo a rodinu.

Návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.

Účinnosť návrhu zákona sa navrhuje dňom vyhlásenia.

**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov. |
| **Predkladateľ (a spolupredkladateľ)** |
| Ministerstvo dopravy a výstavby Slovenskej republiky |
| **Charakter predkladaného materiálu** | ☐ | Materiál nelegislatívnej povahy |
| ☒ | Materiál legislatívnej povahy |
| ☐ | Transpozícia práva EÚ |
| Návrhom zákona sa netransponuje právny akt Európskej únie. |
| **Termín začiatku a ukončenia PPK** | *-*  |
| **Predpokladaný termín predloženia na MPK\*** | *-* |
| **Predpokladaný termín predloženia na Rokovanie vlády SR\*** | *-* |
|  |
| 1. **Definovanie problému**
 |
| Predložený návrh zákona obsahuje úpravu a doplnenie prechodných ustanovení vzhľadom na skúsenosti získané z aplikačnej praxe. |
| 1. **Ciele a výsledný stav**
 |
| Cieľom právnej úpravy je zabrániť zániku oblastných organizácií cestovného ruchu, ktoré aj bez nesplnenia zákonnej povinnosti počtu prenocovaní, už v tomto roku čelia nepriaznivým dôsledkom mimoriadnej situácie spojenej s pandémiou COVID-19, čo pre niektoré z nich môže mať negatívne alebo až likvidačné následky. Prostredníctvom doplnenia prechodného ustanovenia § 31e sa v dôsledku pretrvávajúcej mimoriadnej situácie spojenej s pandémiou COVID-19 umožňuje pri výpočte výšky požadovanej dotácie zo strany Ministerstva dopravy a výstavby Slovenskej republiky (ďalej ako „ministerstvo“) v rokoch 2022 a 2023 vychádzať z údajov o vybraných členských príspevkov a vybranej dane za ubytovanie v roku 2019 pri tých organizáciách cestovného ruchu, ktoré nedosiahnu výšku výberu dane za ubytovanie a/alebo výber členských príspevkov vyšší ako bol limit v roku 2019 pre vypuknutím pandémie COVID-19.Cieľom návrhu je taktiež vytvoriť legislatívny rámec pre tvorbu schém štátnej pomoci a schém pomoci „de minimis“ ministerstvom, ktorých cieľom bude podporiť podniky v odvetví cestovného ruchu, najviac zasiahnuté negatívnymi dôsledkami pandémie ochorenia COVID-19. |
| 1. **Dotknuté subjekty**
 |
| Organizácie cestovného ruchu |
| 1. **Alternatívne riešenia**
 |
| Neboli posudzované žiadne alternatívne riešenia.  |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | ☐ Áno | ☒ Nie |
|  |
| 1. **Transpozícia práva EÚ**
 |
| Novelou zákona sa nevykonáva transpozícia práva EÚ. |
| 1. **Preskúmanie účelnosti\*\***
 |
| Preskúmanie účelnosti návrhu zákona sa nepredpokladá. |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** | **☐** | **Pozitívne** | **☐** | **Žiadne** | **☒** | **Negatívne** |
|  z toho rozpočtovo zabezpečené vplyvy | **☒** | Áno | **☐** | Nie | **☐** | Čiastočne |
| **Vplyvy na podnikateľské prostredie** | **☒** | **Pozitívne** | **☐** | **Žiadne** | **☐** | **Negatívne** |
|  z toho vplyvy na MSP | ☒ | Pozitívne | ☐ | Žiadne | ☐ | Negatívne |
| **Sociálne vplyvy** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na životné prostredie** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na informatizáciu** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** | **☐** | **Pozitívne** | **☒** | **Žiadne** | **☐** | **Negatívne** |
|  **vplyvy na procesy služieb vo verejnej správe** | **☐** | **Pozitívne** | **☒** | **Žiadne** | **☐** | **Negatívne** |
| **Vplyvy na manželstvo, rodičovstvo a rodinu** | **☐** | **Pozitívne** | **☒** | **Žiadne** | **☐** | **Negatívne** |

|  |
| --- |
| 1. **Poznámky**
 |
| Novelizáciou § 31d zákona sa predpokladá pozitívny vplyv, pokiaľ ide o zachovanie existencie tých organizácií (organizácie cestovného ruchu nie sú podnikateľské subjekty), u ktorých je dôvodná obava z nesplnenia podmienok podľa § 14 ods. 1 zákona za rok 2019 a v dôsledku mimoriadnej situácie spojenej s pandémiou COVID-19 aj v nasledujúcich rokoch.Novelizáciou § 31e zákona sa predpokladá negatívny vplyv na rozpočet verejnej správy v rokoch 2021 – 2023, ktorý je v roku 2021 a 2023 rozpočtovo krytý v rámci rozpočtu kapitoly Ministerstva dopravy a výstavby SR.  V rokoch 2021 a 2022 ministerstvo predpokladá, že nevznikne potreba navýšenia finančných prostriedkov, ktoré budú poskytnuté z rozpočtovej kapitoly ministerstva organizáciám cestovného ruchu vo forme dotácie v nasledujúcich rokoch oproti pôvodnému plánu. Pri návrhu nároku na dotáciu v budúcich rokoch ministerstvo nepredpokladalo vznik mimoriadnej situácie spojenej s pandémiou COVID-19 a  jej negatívny finančný dopad na oblasť cestovného ruchu, preto aj v prípade použitia dát za rok 2019 (neovplyvnených koronavírusom) v nasledujúcich rokoch ministerstvo predpokladá dostatočné pokrytie dotácie poskytnutej organizáciám cestovného ruchu. Rozpočtovo zabezpečené vplyvy budú predmetom negociácie.Doplnením § 27j sa predpokladajú negatívne vplyvy na rozpočet verejnej správy a pozitívne vplyvy na podnikateľské prostredie. Predmetná novelizácia vytvára legislatívny rámec a dáva ministerstvu možnosť vytvoriť schémy štátnej pomoci a schémy pomoci „de minimis“. Vplyvom na rozpočet verejnej správy je výška finančného príspevku, ktorá bude prerozdelená podnikateľským subjektom v odvetví cestovného ruchu, ktorá sa zároveň prejaví ako pozitívny vplyv na podnikateľské prostredie. Predmetný návrh zákona predpokladá negatívny vplyv na rozpočet verejnej správy v rokoch 2020 - 2022, rozpočtovo zabezpečený v rámci rozpočtu verejnej správy na roky 2020 – 2022 v kapitole všeobecná pokladničná správa. Presnú výšku vplyvu na rozpočet verejnej správy a podnikateľské prostredie určí až konkrétne plnenie v rámci schémy štátnej pomoci alebo schéma pomoci „de minimis“.  |
| 1. **Kontakt na spracovateľa**
 |
| Ministerstvo dopravy a výstavby Slovenskej republikySekcia cestovného ruchuOdbor stratégieOddelenie štátnej politiky cestovného ruchu,Ing. Rastislav SekerákSekcia cestovného ruchuOdbor stratégieOddelenie štátnej politiky cestovného ruchu Ministerstvo dopravy a výstavby Slovenskej republikyNámestie slobody 6810 05 BratislavaTel. č.: +421 2 594 94 417e-mail: rastislav.sekerak@mindop.sk |
| 1. **Zdroje**
 |
|  |
| 1. **Stanovisko Komisie pre posudzovanie vybraných vplyvov z PPK**
 |
|  |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |
| --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** |
| **2020** | **2021** | **2022** | **2023** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:***  |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **17 735 125** | **78 386 400**  | **29 225 040** | **9 225 040** |
| v tom: MDV SR (0BC) | 17 735 125 | 78 386 400  | 29 225 040 | 9 225 040  |
| ***z toho:***  |  |  |  |  |
| ***- vplyv na ŠR*** | 17 735 125 | 78 386 400  | 29 225 040 | 9 225 040 |
| *Rozpočtové prostriedky* | 17 735 125 | 78 386 400  | 29 225 040 | 9 225 040 |
|  *EÚ zdroje* | 0 | 0 | 0 | 0 |
|  *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov**  | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **17 735 125** | **78 386 400**  | **29 225 040** | **9 225 040** |
| v tom: MDV SR (0BC) | 7 735 125 | 8 386 400 | 9 225 040 | 9 225 040 |
|  rozpočet verejnej správy (kapitoly VPS) | 10 000 000 | 70 000 000 | 20 000 000 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv ~~/ úspora~~** | **0** | **0** | **0** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Predmetný návrh zákona predpokladá negatívny vplyv na rozpočet verejnej správy v rokoch 2020 - 2022, rozpočtovo zabezpečený v rámci rozpočtu verejnej správy na roky 2020 – 2022 v kapitole všeobecná pokladničná správa.

S ohľadom na skutočnosť, že nie je možné predpokladať vývoj spojený s prenosným ochorením COIVD-19, ministerstvo bude v prípade potreby rokovať s Ministerstvom financií Slovenskej republiky o úprave limitu výdavkov ministerstva v príslušných rozpočtových rokoch.

**2.2. Popis a charakteristika návrhu**

**2.2.1. Popis návrhu:**

Predložený návrh zákona obsahuje úpravu a doplnenie prechodných ustanovení vzhľadom na skúsenosti získané z aplikačnej praxe. Novelizáciou zákona dochádza k predĺženiu prechodného obdobia, po skončení ktorého vznikne organizáciám cestovného ruchu povinnosť preukazovať každoročne splnenie podmienok podľa § 14 ods. 1 zákona s cieľom napomôcť organizáciám čeliť nepriaznivým dôsledkom pandémie COVID-19.

Prostredníctvom doplnenia prechodného ustanovenia § 31e sa v dôsledku pretrvávajúcej mimoriadnej situácie spojenej s pandémiou COVID-19 umožňuje pri výpočte výšky požadovanej dotácie zo strany Ministerstva dopravy a výstavby Slovenskej republiky (ďalej ako „ministerstvo“) v rokoch 2022 a 2023 vychádzať z údajov o vybraných členských príspevkoch a vybranej dane za ubytovanie v roku 2019 pri tých organizáciách cestovného ruchu, ktoré nedosiahnu výšku výberu dane za ubytovanie a/alebo výber členských príspevkov, ktorý bol vyšší ako limit v roku 2019 pred vypuknutím pandémie COVID-19.

Taktiež sa do zákona vkladá § 27j, ktorého podstatou je vytvorenie legislatívneho rámca pre tvorbu schém štátnej pomoci a pomoci „de minimis“ pre podporu podnikov v odvetví cestovného ruchu, ktorých účelom je znížiť negatívne dopady pandémie ochorenia COVID-19.

.......................................................................................................................................................

**2.2.2. Charakteristika návrhu:**

zmena sadzby

 zmena v nároku

 nová služba alebo nariadenie (alebo ich zrušenie)

 kombinovaný návrh

 x iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |
| --- | --- |
| **Objem aktivít** | **Odhadované objemy** |
| **2020** | **2021** | **2022** | **2023** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

 Predmetný návrh vytvára legislatívny rámec pre tvorbu schém štátnej pomoci a minimálnej pomoci pre podniky v odvetví cestovného ruchu. Schémy sú určené k zníženiu negatívnych dopadov pandémie ochorenia COVID-19 a s ňou spojených opatrení (uzatvorenie hraníc, povinná karanténa, uzatvorenie prevádzky). Schémy pomoci sa zameriavajú na oprávnené obdobie od začiatku druhého štvrťroka 2020 do 31. decembra 2020, ktoré slúžia k výpočtu predpokladanej výšky finančného príspevku. Podnikom bude udelený finančný príspevok za predpokladu, že došlo k poklesu tržieb o viac ako 40%. Výška príspevku je rátaná ako 4% - 10% z tržieb za každý mesiac, v ktorom podnikatelia zaznamenali pokles tržieb viac ako 40%.

 Výpočet je založený na údajoch Finančnej správy Slovenskej republiky o vybranej dani z pridanej hodnoty, na základe ktorej boli kvantifikované tržby podnikateľských subjektov a následne ich 10% časť pre určenie finančnej náročnosti pre prvé oprávnené obdobie. Výška tržieb tvorí 330 mil. € a 10% časť 33 mil. €.

 Ostatných 17 mil. € tvorí kvantifikovaný odhad pre finančnú náročnosť nasledujúceho oprávneného obdobia.

 Na základe vyššie uvedeného výpočtu bola stanovená predpokladaná finančná potreba vo výške 10 mil. eur na rok 2020, 70 mil. € na rok 2021 a 20 mil. eur na rok 2022, nakoľko z dôvodu trvajúcej pandémie ochorenia COVID-19 a niektorých vládnych opatrení predpokladá pokračujúci výrazný pokles dopytu po službách cestovného ruchu.

Tabuľka č. 3

|  |  |  |
| --- | --- | --- |
| **Príjmy (v eurách)** | **Vplyv na rozpočet verejnej správy** | **poznámka** |
| **2020** | **2021** | **2022** | **2023** |
| **Daňové príjmy (100)1** |  |  |  |  |   |
| **Nedaňové príjmy (200)1** |  |  |  |  |   |
| **Granty a transfery (300)1** |  |  |  |  |   |
| **Príjmy z transakcií s finančnými aktívami a finančnými pasívami (400)** |  |  |  |  |   |
| **Prijaté úvery, pôžičky a návratné finančné výpomoci (500)** |  |  |  |  |   |
| **Dopad na príjmy verejnej správy celkom** | **0** | **0** | **0** | **0** |   |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

Ministerstvo dopravy a výstavby SR

|  |  |  |
| --- | --- | --- |
| **Výdavky (v eurách)** | **Vplyv na rozpočet verejnej správy** | **poznámka** |
| **2020** | **2021** | **2022** | **2023** |
| **Bežné výdavky (600)** | **17 735 125** | **78 386 400**  | **29 225 040** | **9 225 040** |   |
|  Mzdy, platy, služobné príjmy a ostatné osobné vyrovnania (610) | - | - |  |  |   |
|  Poistné a príspevok do poisťovní (620) | - | - |  |  |   |
|  Tovary a služby (630)2 | - | - |  |  |   |
|  Bežné transfery (640)2 | 17 735 125 | 78 386 400  | 29 225 040 | 9 **225 040** |   |
|  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 | - | - |  |  |  |
| **Kapitálové výdavky (700)** | **-** | **-** |  |  |   |
|  Obstarávanie kapitálových aktív (710)2 | - | - |  |  |   |
|  Kapitálové transfery (720)2 | - | - |  |  |   |
| **Výdavky z transakcií s finančnými aktívami a finančnými pasívami (800)** | **-** | **-** |  |  |   |
| **Dopad na výdavky verejnej správy celkom** | **17 735 125** | **78 386 400**  | **29 225 040** | **9 225 040** |   |

2 – výdavky rozpísať až do položiek platnej ekonomickej klasifikácie

 Tabuľka č. 5

|  |  |  |
| --- | --- | --- |
| **Zamestnanosť** | **Vplyv na rozpočet verejnej správy** | **poznámka** |
| **r** | **r + 1** | **r + 2** | **r + 3** |
| **Počet zamestnancov celkom** | **-** | **-** |  |  |   |
|  **z toho vplyv na ŠR** | **-** | **-** |  |  |  |
| **Priemerný mzdový výdavok (v eurách)** | **-** | **-** |  |  |   |
|  **z toho vplyv na ŠR** |  - |  - |   |   |   |
| **Osobné výdavky celkom (v eurách)** | **0** | **0** | **0** | **0** |  |
| **Mzdy, platy, služobné príjmy a ostatné osobné vyrovnania (610)** | **-** | **-** |  |  |  |
|  **z toho vplyv na ŠR** | - | - |  |  |   |
| **Poistné a príspevok do poisťovní (620)** | **-** | **-** |  |  |  |
|  **z toho vplyv na ŠR** | - | - |  |  |   |
|  |  |  |  |  |  |

|  |
| --- |
| **Analýza vplyvov na podnikateľské prostredie** **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
|

|  |
| --- |
|[ ]  **iba na MSP (0 - 249 zamestnancov)**  |
|[ ]  **iba na veľké podniky (250 a viac zamestnancov)** |
|[x]  **na všetky kategórie podnikov** |

 |
| **3.1 Dotknuté podnikateľské subjekty** - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.**Aký je ich počet?* |
| Návrhom budú pozitívne ovplyvnené tie podniky v odvetví cestovného ruchu, ktorých hlavná činnosť spadá do nasledujúcich ekonomických činností, podľa štatistickej klasifikácie SK NACE: 49.39 Ostatná osobná pozemná doprava i.n. – prevádzka lanoviek a lyžiarskych vlekov55 Ubytovanie,56 Činnosti reštaurácií a pohostinstiev,77.21 Prenájom a lízing rekreačných a športových potrieb,79 Činnosti cestovných agentúr, rezervačné služby cestovných kancelárií a súvisiace činnosti,82.3 Organizovanie kongresov a podnikateľských výstav,85.51 Športová a rekreačná výchova,91.02 Činnosti múzeí,91.03 Prevádzka historických pamiatok a budov a podobných turistických zaujímavostí,91.04 Činnosti botanických a zoologických záhrad a prírodných rezervácií,93.11 Prevádzka športových zariadení – aquaparky a kúpaliská93.21 Činnosti zábavných parkov a lunaparkov. |
| **3.2 Vyhodnotenie konzultácií** - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.**Ako dlho trvali konzultácie?**Uveďte hlavné body konzultácií a výsledky konzultácií.*  |
| Návrh bol konzultovaný so zástupcami Ministerstva hospodárstva Slovenskej republiky a Protimonopolného úradu Slovenskej republiky v trvaní niekoľkých týždňov. |
| **3.3 Náklady regulácie** - **z toho MSP** |
| ***3.3.1 Priame finančné náklady****Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.*  |
| **Prijatím návrhu nedochádza k zvýšeniu/zníženiu priamych finančných nákladov (poplatky, odvody, dane clá...).** |
| ***3.3.2 Nepriame finančné náklady****Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| **Predkladaný návrh si nevyžaduje dodatočné náklady na nákup tovarov alebo služieb a nezvyšuje náklady súvisiace so zamestnávaním.** |
| ***3.3.3 Administratívne náklady****Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| **Návrh nepredpokladá zavedenie nových informačných povinností alebo odstránenie či úpravu existujúcich informačných povinností.**  |
| ***3.3.4 Súhrnná tabuľka nákladov regulácie***

|  |  |  |
| --- | --- | --- |
|  | *Náklady na 1 podnikateľa* | *Náklady na celé podnikateľské prostredie* |
| *Priame finančné náklady* | *0* | *0* |
| *Nepriame finančné náklady* | *0* | *0* |
| *Administratívne náklady* | *0* | *0* |
| ***Celkové náklady regulácie*** | ***0*** | ***0*** |

 |
| **3.4 Konkurencieschopnosť a správanie sa podnikov na trhu**- **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.**Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.**Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?**Ovplyvňuje prístup k financiám? Ak áno, ako?* |
| Návrh nevytvára dodatočné bariéry pre vstup na trh pre nových dodávateľov a nemá následok na reguláciu správania sa niektorých podnikov.  |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.**Zjednodušuje uvedenie alebo rozšírenie nových výrobných metód, technológií a výrobkov na trh?**Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).**Podporuje vyššiu efektivitu výroby/využívania zdrojov? Ak áno, ako?**Vytvorí zmena nové pracovné miesta pre zamestnancov výskumu a vývoja v SR?* |
| Navrhovaná zmena priamo nepodporuje inovácie.  |

**Doložka zlučiteľnosti**

**návrhu zákona s právom Európskej únie**

1. **Navrhovateľ zákona:**

Ministerstvo dopravy a výstavby Slovenskej republiky.

1. **Názov návrhu zákona:**

Návrh zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov.

1. **Predmet návrhu zákona je - nie je upravený v práve Európskej únie:**
2. je upravený v primárnom práve

– Čl. 107 a 108 Zmluvy o fungovaní Európskej únie (Ú. v. ES C 202, 7.6.2016),

1. nie je upravený v sekundárnom práve,
2. nie je upravený v judikatúre Súdneho dvora Európskej únie.
3. **Záväzky Slovenskej republiky vo vzťahu k Európskej únii:**

a)lehota na prebratie smernice alebo lehota na implementáciu nariadenia alebo rozhodnutia

bez predmetné

b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie,

bezpredmetné

c) informácia o právnych predpisoch, v ktorých sú preberané uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav.

Bezpredmetné

1. **Stupeň zlučiteľnosti návrhu opatrenia s právom Európskej únie:**

úplný

**B. Osobitná časť**

K čl. I

K bodu 1 [§ 27a]

Navrhovaná úprava rozširuje zoznam nástrojov financovania rozvoja cestovného ruchu o bod d), ktorý predstavuje schému štátnej pomoci alebo schému minimálnej pomoci podľa zákona o štátnej pomoci.

K bodu 2 [§ 27j]

Za § 27i sa vkladá § 27j, ktorého podstatou je vytvorenie legislatívneho rámca, ktorý umožní ministerstvu tvoriť schémy štátnej pomoci a schémy pomoci „de minimis“ pre podniky v odvetví cestovného ruchu. Odsek 2 určuje povinnosť predložiť schému štátnej pomoci na schválenie Európskej komisii a schému pomoci de minimis na schválenie Protimonopolnému úradu SR a zároveň definuje podstatu a zameranie predmetných schém. Vytvorenie predmetných schém je nevyhnutné k zníženiu negatívnych dopadov pandémie ochorenia COVID-19 na odvetvie cestovného ruchu a pre podniky v ňom fungujúce.

K bodu 3 [§ 31d]

Navrhovaná právna úprava predlžuje prechodné obdobie, po skončení ktorého vznikne organizáciám cestovného ruchu povinnosť preukazovať každoročne splnenie podmienok podľa § 14 ods. 1 zákona.

Cieľom právnej úpravy je zabrániť zániku oblastných organizácií cestovného ruchu, ktoré aj bez nesplnenia tejto povinnosti, už v tomto roku čelia nepriaznivým dôsledkom mimoriadnej situácie spojenej s pandémiou COVID-19, čo pre niektoré z nich môže mať negatívne alebo až likvidačné následky.

Ministerstvo však bude organizácie cestovného ruchu počas tohto predĺženého prechodného obdobia upozorňovať na skutočnosť, že k 31. decembru 2022 budú povinné preukázať splnenie podmienok podľa § 14 ods. 1 zákona a vyzývať ich na operatívne riešenie vzniknutej situácie. Ide najmä o organizácie, pri ktorých je podľa počtu prenocovaní za predchádzajúci kalendárny rok odôvodnená obava z nesplnenia tejto povinnosti. Riešením je napr. zvýšenie celkového počtu prenocovaní vstupom nových obcí medzi členov organizácie, zlúčenie s inou organizáciou cestovného ruchu s uvedením aj prípadných dôsledkov, a to zánik organizácie cestovného ruchu alebo zlúčenie s inou organizáciou cestovného ruchu.

K bodu 4 [§ 31e]

Organizácie cestovného ruchu sú stabilnou súčasťou systému riadenia cestovného ruchu od platnosti zákona. Cieľom navrhovanej právnej úpravy je vzhľadom na pretrvávajúcu mimoriadnu situáciu spôsobenú pandémiou COVID-19 doplnenie prechodného ustanovenia § 31e zákona, ktoré umožňuje organizáciám cestovného ruchu žiadať o dotáciu poskytovanú Ministerstvom dopravy a výstavby SR podľa údajov predkrízového roka 2019 v prípade, že organizácia cestovného ruchu má výpadky členských príspevkov a/alebo výpadky výberu dane za ubytovanie v dôsledku COVID-19. Právna úprava je definovaná ako prechodné ustanovenie na roky 2022 a 2023, nakoľko sa predpokladá dopad pandémie na cestovný ruch najenormnejší v rokoch 2020 a 2021 (podľa UNWTO dopady krízy v cestovnom ruchu sú očakávané na najbližší päť rokov). Výpadok poskytovania dotácií pre organizácie cestovného ruchu môže mať až likvidačný charakter, preto Ministerstvo dopravy a výstavby SR predkladá túto legislatívnu úpravu, aby sa činnosť týchto organizácií udržala, pretože pre systém destinačného manažmentu a destinačného marketingu je prínos činnosti týchto organizácií cestovného ruchu práve v čase krízy významný a dôležitý, prispieva k ekonomickej činnosti subjektov cestovného ruchu a vytvára motiváciu potenciálnych návštevníkov cestovať v čase, keď to bezpečnostná epidemiologická situácia umožňuje.

K čl. II

Účinnosť zákona sa navrhuje dňom vyhlásenia vzhľadom na dĺžku legislatívneho procesu.

Bratislava 21. október 2020.

Igor Matovič

predseda vlády

Slovenskej republiky

Andrej Doležal

minister dopravy a výstavby

Slovenskej republiky